*Հավելված*

ՀՀ Սյունիքի մարզի Մեղրի համայնքի ավագանու

 2018 թվականի սեպտեմբերի 18 -ի թիվ Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ԿԱՄԱՎՈՐ ԽՆԴԻՐՆԵՐԸ, ԿԱՄԱՎՈՐ ԽՆԴԻՐՆԵՐԻՆ ՈՒՂՂՎԱԾ ՍԵՓԱԿԱՆ ԼԻԱԶՈՐՈՒԹՅՈՒՆՆԵՐԸ ԵՎ ԴՐԱՆՑ ԼՈՒԾՄԱՆ ՆՊԱՏԱԿՈՎ ԻՐԱԿԱՆԱՑՄԱՆ ԿԱՐԳԸ**

1. Սույն կարգով սահմանվում են Հայաստանի Հանրապետության Սյունիքի մարզի Մեղրի համայնքի (այսուհետև` համայնք) կամավոր խնդիրների և դրանց լուծման նպատակով համայնքի տեղական ինքնակառավարման մարմինների սեփական լիազորությունների և դրանց իրականացման հետ կապված հարաբերությունները:
2. Համայնքի կամավոր խնդիրներն են՝
3. համայնքի սոցիալապես անապահով բնակչության սոցիալական օգնության տրամադրման կազմակերպումը.
4. պետական բարձրագույն և (կամ) միջնակարգ մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորող համայնքի սոցիալապես անապահով ընտանիքների ուսանողների ուսման վարձի մասնակի հատուցումը.
5. համայնքի հանրակրթական դպրոցների գործունեության աջակցումը.
6. զոհված զինծառայողների, զինծառայողների, պատերազմի վետերանների, հաշմանդամների, կերակրողին կորցրած ընտանիքների սոցիալական պայմանների բարելավման աջակցումը.
7. միջհամայնքային միավորումների ստեղծումը, ինչպես նաև համայնքների հիմնադրած միություններին անդամակցությունը,
8. համայնքային ենթակայության կազմակերպությունների /օբյեկտների/ անվտանգ աշխատանքն ապահովելու նպատակով միջոցառումների իրականացումը,
9. աջակցություն քաղաքացիական պաշտպանության մարմինների գործունեությանը,
10. բնակարանային և սոցիալական նշանակության այլ օբյեկտների շինարարության և կապիտալ նորոգման իրականացումը,
11. համայնքային ենթակայության ճանապարհների, կամուրջների և ինժեներական այլ կառույցների շինարարության և նորոգման կազմակերպումը,
12. սպորտային հրապարակների և մարզական այլ կառույցների շինարարության և նորոգման կազմակերպումը,
13. հանգստի հանրային վայրերի խնամքի և պահպանության կազմակերպումը,
14. համայնքի սեփականություն հանդիսացող հողամասերի բարելավման աշխատանքների իրականացումը,
15. աջակցություն համայնքում արհեստների, ժողովրդական ստեղծագործության և գեղարվեստական ինքնագործունեության զարգացմանը,
16. աջակցություն համայնքում երիտասարդության դերի բարձրացմանը,
17. աջակցություն համայնքում ֆիզկուլտուրայի և սպորտի զարգացմանը,
18. աջակցություն համայնքում զբոսաշրջության զարգացմանը նպաստող ծրագրերի իրականացմանը,

 Թվարկված կամավոր խնդիրները սպառիչ չեն:

1. Համայնքի կամավոր խնդիրների լուծման նպատակով համայնքի ավագանին և համայնքի ղեկավարը իրականացնում են հետևյալ սեփական լիազորությունները՝

##### միջոցներ են ձեռնարկում զոհված զինծառայողների, զինծառայողների, պատերազմի վետերանների, հաշմանդամների, կերակրողին կորցրած ընտանիքների, սոցիալապես անապահով այլ խավերի սոցիալական պայմանների բարելավման ուղղությամբ.

##### աջակցություն են ցուցաբերում միայն պետական բարձրագույն և (կամ) միջնակարգ մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորող համայնքի սոցիալապես անապահով ընտանիքների ուսանողների ուսման վարձի վճարման կազմակերպմանը.

##### նպաստում են համայնքի հանրակրթական դպրոցների գործունեության կազմակերպմանը.

##### տեղական ինքնակառավարման արդյունավետությունը բարձրացնելու նպատակով կամ հանրային շահերից ելնելով ստեղծում են միջհամայնքային միավորումների, ինչպես նաև անդամակցում համայնքների հիմնադրած միություններին,

1. միջոցներ են ձեռնարկում համայնքային ենթակայության կազմակերպությունների անվտանգ աշխատանքն ապահովելու նպատակով,
2. աջակցում են քաղաքացիական պաշտպանության մարմինների գործունեությանը,
3. իրականացնում են բնակարանային և սոցիալական նշանակության այլ օբյեկտների շինարարության և կապիտալ նորոգման աշխատանքներ,
4. իրականացնում են համայնքային ենթակայությա նճանապարհների, կամուրջների և ինժեներական այլ կառույցների շինարարության և նորոգման աշխատանքներ,
5. իրականացնում են սպորտային հրապարակների և մարզական այլ կառույցների շինարարության և նորոգման աշխատանքներ,
6. կազմակերպում են հանգստի հանրային վայրերի խնամքը և պահպանությունը,
7. իրականացնում են համայնքի սեփականություն հանդիսացող հողամասերի բարելավման աշխատանքներ,
8. աջակցում են համայնքում արհեստների, ժողովրդական ստեղծագործության և գեղարվեստական ինքնագործունեության զարգացմանը,
9. աջակցում են համայնքում երիտասարդության դերի բարձրացմանը,
10. աջակցում են համայնքում ֆիզկուլտուրայի և սպորտի զարգացմանը,
11. աջակցում են համայնքում զբոսաշրջության զարգացման ընպաստող ծրագրերի իրականացմանը,
12. կարող են են իրականացնել համայնքային շահերին վերաբերող, օրենքին չհակասող ցանկացած գործունեություն:
13. Համայնքի կամավոր խնդիրների և դրանց լուծման համար, սեփական լիազորությունների իրականացման համար համայնքի բյուջեով նախատեսված ֆինանսական միջոցները չեն կարող գերազանցել համայնքի այդ տարվա բյուջեով նախատեսված սեփական եկամուտների մինչև 10%-ը:
14. Կամավոր խնդիրների լուծման համար ֆինանսական միջոցների հատկացումը իրականացնում է համայնքի ղեկավարը՝ համայնքի բյուջեով նախատեսված հատկացումներին համապատասխան:
15. Այն դեպքում, երբ համայնքի ղեկավարի կողմից կամավոր խնդիրների լուծման համար չի պահանջվում ֆինանսական և գույքային միջոցների հատկացում՝ համայնքի ղեկավարը դրանք իրականացնում է ինքնուրույն և սեփական պատասխանատվությամբ:
16. Կամավոր խնդիրների լուծման իրականացման առաջարկություն կարող են նախաձեռնել համայնքի ղեկավարը, համայնքի ավագանու անդամները, բնակիչները, հասարակական կազմակերպությունները և միավորումները, ինչպես նաև քաղաքացիական հասարակության այլ ինստիտուտներ, նշելով դրա նպատակը, խնդրի կարգավորման համար անհրաժեշտ ֆինանսական միջոցի չափը և անհրաժեշտության հիմնավորումը հավաստող փաստաթղթեր, եթե դրանք առկա են:
17. Համայնքի ղեկավարը դիմումը և անհրաժեշտ փաստաթղթերն ստանալուց հետո այն հասցեավորում է Մեղրի համայնքի սոցիալական և բնակարանային հարցերի ուսումնասիրության հանձնաժողովին, որը՝
18. 10-օրյա ժամկետում ճշտում է դրանց արժանահավատությունը, հաշվարկում կամավոր խնդրի իրականացման համար գումարի մեծությունը և կազմում է եզրակացություն աջակցության տրամադրման կամ մերժման.
19. կազմում է համայնքի ղեկավարի որոշման նախագիծը. որի մեջ նշվում են` կամավոր խնդրի իրականացման համար անհրաժեշտ ֆինանսական միջոցի չափը և անհրաժեշտության հիմնավորումը, իսկ կամավոր խնդրի լուծման իրականացումը մերժելու դեպքում՝ մերժելու պատճառները, փաստական և իրավական հիմքերը:
20. Համայնքի ղեկավարը զոհված զինծառայողների, զինծառայողների ընտանիքների սոցիալական պաշտպանվածության բարելավման, պատերազմի վետերանների սոցիալական խնդիրների լուծման, հաշմանդամների, կերակրողին կորցրած ընտանիքների, սոցիալապես անապահով այլ խավերի սոցիալական պայմանների բարելավման վերաբերյալ դիմումները քննարկելու նպատակով՝ իր որոշմամբ կազմում է մշտական գործող հանձնաժողով:
21. Համայնքի սոցիալապես անապահով բնակչի հուղարկավորության կազմակերպման համար օգնության տրամադրման համար համայնքի ղեկավարը կարող է իր որոշմամբ նրա ընտանիքին հատկացնել 50000 դրամ սոցիալական օգնության համար բյուջեով նախատեսված միջոցներից:
22. Սոցիալական օգնության տրամադրման վերաբերյալ դիմումները մշտական գործող հանձնաժողովի կողմից քննարկելուց հետո, հանձնաժողովը տալիս է կամավոր խնդրի լուծման իրականացման համար եզրակացություն, նշելով անհրաժեշտ ֆինանսական միջոցի հատկացման չափը և անհրաժեշտությունը:
23. Սոցիալական օգնության տրամադրման վերաբերյալ կամավոր խնդիրների լուծման չափորոշիչներն են՝
24. համայնքի բնակիչ հանդիսանալը.
25. սոցիալապես անապահով ընտանիք հանդիսանալու վերաբերյալ սոցիալական օգնության տրամադրման մշտական գործող հանձնաժողովի դրական եզրակացությունը.
26. համայնքի բյուջեի նկատմամբ հարկային պարտականությունների բարեխիղճ կատարումը և սոցիալական օգնության տրամադրման դիմումի ներկայացման ժամանակ տեղական հարկերի, տուրքերի, վարձավճարների վերաբերյալ պարտք չունենալը.
27. համայնքի ղեկավարի, ավագանու անդամի, համայնքապետարանի աշխատակազմի և համայնքային ենթակայության կազմակերպության աշխատակից հանդիսացող անձանց հետ համատեղ տնտեսություն չվարելը:
28. Սոցիալապես անապահով ընտանիքներին հատկացվող մեկանգամյա սոցիալական օգնության առավելագույն չափը սահմանվում է մինչ 30000 դրամ: Նույն ընտանիքին տարվա ընթացքում սոցիալական օգնություն կարող է հատկացվել առավելագույնը 2 անգամ, որի չափը չի կարող գերազանցել սոցիալական օգնության առավելագույն չափի 1,5-պատիկի չափը: Արգելվում է սոցիալական օգնության հատկացումը համայնքի ավագանու անդամի, համայնքի ղեկավարի, համայնքապետարանի աշխատակազմի և համայնքային ենթակայության կազմակերպության աշխատակից հանդիսացող անձանց և նրանց ընտանիքի անդամներին:
29. Սոցիալապես անապահով ընտանիքների ուսանողներին ուսման վարձի հատկացումը կարող է իրականացվել միայն պետական բարձրագույն և (կամ) միջնակարգ մասնագիտական ուսումնական հաստատություններում, ոչ պետական ուսումնական հաստատություններում (պետական հավատարմագրում ունեցող մասնագիտությունների գծով) սովորելու դեպքում և առավելագույնը կարող է հատկացվել տարեկան մեկ անգամ՝ ոչ ավելի քան տարեկան ուսման վարձի 30%-ի չափով: Ուսման վարձի հատկացում չի արվում ավագանու անդամի, համայնքի ղեկավարի, համայնքապետարանի աշխատակազմի և համայնքային ենթակայության կազմակերպության աշխատակից հանդիսացող անձանց հետ մերձավոր ազգակցությամբ կամ խնամիությամբ կապված անձանց (ծնող, ամուսին, զավակ, եղբայր, քույր), եթե նրանք վարում են համատեղ տնտեսություն:
30. Սույն կարգի խախտմամբ տրամադրված սոցիալական օգնության գումարները ենթակա են վերադարձման համայնքի բյուջե:
31. Համայնքի կամավոր խնդիրների և դրանց լուծմանն ուղղված սեփական լիազորությունների՝ սույն կարգով չկարգավորված հարցերը կարող են կարգավորվել միայն համայնքի ավագանու առանձին որոշումներով:Տ

ՀԱՄԱՅՆՔԻ ՂԵԿԱՎԱՐ՝ Մ.ԶԱՔԱՐՅԱՆ